# ZAPISNIK

**2. SEJE PREDSEDSTVA SPZ v letu 2012 z dne 19. junija 2012**

Seja je potekala v pisani ZOTKS, Lepi pot 6, Ljubljana od 18:00 do 20:50 ure. Na seji so bili prisotni člani predsedstva dr. Mitja Slavinec, Matko Mioč, Marko Hlebec, Vladimir Ban in Igor Urh. Opravičeno odsoten Marko Šifrar.

1. Pregled zapisnika prejšnje seje:
   1. SPZ na URSZR preveri možnost, da URSZR podeljevanje licenc za tehnično potapljanje prenese na SPZ ali jih podeljuje na predlog SPZ. Zadolžen Vlado Ban in Matko Mioč. Rok do 1. 7.
   2. Videoposnetke praktičnih vaj za objavo povezav na spletni strani SPZ. Zadolžen Marko Hlebec. Rok do 30. 8.
   3. Program izobraževanja za PRS je poslan na URSZR, čakamo na potrditev. V pregled se pošlje mag. Vojku Artaču. Zadolžena Igor Urh in Vlado Ban. Rok do 15. 7.
   4. Pripravi se predlog za leksikon potapljanja pod okriljem SPZ. Zadolžena Igor Urh in Matko Mioč, do 1. 9.
   5. SPZ se na URSZR pozanima glede statusa tehnične enote in jamarskih reševalcev ter doreče verifikacijo programa za izobraževanje. Zadolžen Vlado Ban, do 1. 7.
2. Predsedstvo SPZ se je seznanilo z zapisnikom skupščina SPZ in organizatorjem PLK Koper izreklo pohvalo za odlično organizacijo.
3. Predsedstvo SPZ se je seznanilo s poročilom o opravljenem seminarju v društvu PLK, ki je s tem izpolnilo obvezo naloženo s strani Častnega razsodišča.
4. DAN aplikacija več ne obvešča SPZ o zavarovanju inštruktorjev. Razloge za to preveri Marko Hlebec, rok do 1. 7.
5. Komiteju za šport se v skladu s finančnim načrtom potrjenim na Skupščini SPZ dodelijo sredstva v višini 6500 €. Dodatno se dodeli 500 € za delovanje komiteja za šport iz neposredne kompenzacije že pridobljene reklame v reviji Potapljač. Za kritje stroškov morebitnih prenosov iz prejšnjih let sredstva zagotovi Komite za šport iz naslova sponzorstev in donacij. Finančna konstrukcija temelji na predpostavki namenskih proračunskih prihodkov v višini 2500 €, sicer se sprejme ustrezen rebalans.
6. Potrdi se razrez sredstev komisijam za šport kot sledi: Podvodni lov 400 €, Podvodna fotografija 3030 €, Hitrostno plavanje in plavanje s plavutmi 140 €, Prosto potapljanje 2110 €, Podvodni hokej 270 € in Komite za šport 1050 €.
7. Predsedstvo SPZ se je seznanilo s poročilom o izvedbi Zbora reševalcev in Slavnostne akademije ob obletnici PRS ter organizatorjem PD Murska Sobota izreklo pohvalo za odlično organizacijo.
8. Predsedstvo SPZ se je seznanilo s poročilom o izvedbi Dneva potapljačev Slovenije in organizatorjem PLK Koper izreklo pohvalo za odlično organizacijo in nekatere inovativne novosti, kot so npr. nalepke z imeni udeležencev. Prav tako pozitivno ocenjuje način prijav, ki je letos bil veliko učinkovitejši kot prejšnja leta.
9. Predsedstvo SPZ ugotavlja, da je v Sloveniji zmeraj več inštruktorjev potapljanja, ki potapljaške tečaje izvajajo brez ustreznih licenc in zavarovanj. V skladu s sklepom Skupščine SPZ zoper take inštruktorje prične postopke: prvi ukrep je opozorilo, naslednji je moratorij za licenciranje za dobo enega leta in prijava inšpekcijskim službam. Zadolžen Matko Mioč. O teh ukrepih se obvesti širša javnost preko internih in javnih medijev. Zadolžen Vlado Ban, rok do 1. 7.
10. Tečaji, ki so jih po letu 2010 izvedli inštruktorji brez licenc niso podlaga za križno napredovanje med različnimi šolami (crossover).
11. Do konca leta se ponovno preveri izpolnjevanje verifikacijskih pogojev posameznih potapljaških šol. Komite za izobraževanje pregleda veljavne pogoje in jih po potrebi aktualizira in predlaga v potrditev predsedstvu SPZ. Zadolžen Igor Urh, rok do 1. 9. Postopek ponovne verifikacije šol potapljanja se ponovi vsake tri leta.
12. Pogoje za licence inštruktorjev vodje potapljaških šol pripravijo in sporočijo na SPZ do 1. 10, kar se vgradi v aplikacijo na spletni strani SPZ, ki generira uraden seznam licenciranih inštruktorjev.
13. Licence za inštruktorje se od 1. 1. 2013 podeljujejo za tekoče leto. Cena licence je 50€ in ob stroških izdaje zajema tudi kotizacijo za redne licenčne seminarje in pripadajoča gradiva.
14. SPZ pošlje matičnim nacionalnim šolam informacijo o neizpolnjevanju pogojev njihovih inštruktorjev. Zadolžen Marko Hlebec, rok do 1. 7.
15. O pogojih licenciranja inštruktorjev se obvesti sorodne panožne zveze in Gasilsko zvezo Slovenije. Zadolžen dr. Mitja Slavinec, rok do 15. 7.
16. Šolo NACD se pozove, da vlogo za verifikacijo programa tehničnega potapljanja dopolni z zahtevo obveznih zdravniških pregledov pred pristopom na tečaj katere koli tehnične kategorije. Zadolžen Igor Urh, rok do 1. 7.
17. Šole PADI, ANDI in SSI se obvesti, da najkasneje do 1. 9 . pogoje za tehnično potapljanje dopolnijo z zahtevo obveznega zdravniškega pregleda pred pristopom na tečaj katere koli tehnične kategorije. Zadolžen Igor Urh, rok do 1. 7.
18. Predsedstvo ugotavlja, da šola CEDIP nima nobenega licenciranega inštruktorja, zato ne izpolnjuje pogojev za delovanje. Šolo se pozove, naj zadeve uredi najkasneje do 15. 7. Zadolžen Matko Mioč, rok do 1. 7.
19. Pripravijo se merila in pogoji za partnerske potapljaške centre SPZ. Predlog pripravita Marko Hlebec in Matko Mioč do 1. 7.
20. Predsedstvo se je seznanilo z izključitvijo Bojana Majcna iz potapljaške šole PSS zaradi nespoštovanja pravil šole. O izključitvi se seznani tudi častno razsodišče SPZ. Zadolžen Igor Urh, rok do 1. 7.
21. V skladu s sklepom Skupščine SPZ se zaradi neaktivnosti iz SPZ izključijo društva: PD Nemo, Nitro sport, DPL Obala, Mola, PD Ocean, Octopus Krško, DPD Neptun, DPR Tjulnji, DPD Rak, PD Sidro, ŠD Delfin, PD Pozejdon Šentjur, Friko sub Škofja Loka, DPD Tuna, PD Deep Blue, PK Slow dive, ŠD DPS in PD Erbo.

dr. Mitja Slavinec